ОПШТИНА КОСЈЕРИЋ

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊАЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ**

**ОПШТИНА КОСЈЕРИЋ\_\_\_**

**За период од 01.01.2022. до 30.09.2022.**

Косјерић, 07.09.2022. година

**УВОД**

Правни основ за израдуИнформације о степену усклађености планираних и реализованих активности из програма пословања јавних предузећа чији је оснивач општина Косјерић за период од 01.01. до 30.09.2022. године (у даљем тексту: Информација) јечлан 64. став 2. Закона о јавним предузећима (''Службени гласник Републике Србије'', бр. 15/16) измене и допуне Закона о локалној самоуправи.На основу тромесечних извештаја о реализацији годишњег односно трогодишњег програма пословања јавних предузећа, надлежни орган јединице локалне самоуправе сачињава и доставља министарству информацију о степену усклађености планираних и реализованих активности.Чланом 46. Законао локалној самоуправи („Службени гласник РС“, бр. 129/2007, 83/2014 - др. закон, 101/2016 - др. Закон) је прописано да Општинско веће подноси тромесечни извештај о раду јавних предузећа скупштини општине, ради даљег извештавања у складу са законом којим се уређује правни положај јавних предузећа - Закона о јавним предузећима (''Службени гласник Републике Србије'', бр. 15/16).

Информација је сачињена на основудостављених извештајa Општинској управи Косјерић –Одељењу за привреду, ЛЕР, буџет и финансије о реализацији Годишњег програма пословања, од стране јавних предузећа,уз пропратно писмо и акт надлежног органао усвајању извештаја за период од 01.01. до 30.09.2022. године, у складу са чланом 63. Закона о јавним предузећима, (''Службени гласник Републике Србије'', бр. 15/16).

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

Назив јединице локалне самоуправе:ОПШТИНА КОСЈЕРИЋ

Контакт подаци: Олге Грбић 10, Косјерић

ПИБ:101090852

Матични број:07357826

Шифра делатности:8411

**IIСПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦA ЛОКАЛНЕ САМОУПРАВЕ:**

*1. КОМУНАЛНО ЈАВНО ПРЕДУЗЕЋЕ „ЕЛАН“ КОСЈЕРИЋ*

*2. ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ*

*3. ЈКП РЕГИОНЛАНИ ЦЕНТАР ЗА УПРАВЉАЊЕ ОТПАДОМ „ДУБОКО“ УЖИЦЕ*

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

***1. НАЗИВ ПРЕДУЗЕЋА: КОМУНАЛНО ЈАВНО ПРЕДУЗЕЋЕ„ЕЛАН“ КОСЈЕРИЋ***

Седиште: Николе Тесле бр.1, Косјерић

Претежна делатност: 3600 – Сакупљање, пречишћавање и дистрибуција воде

Матични број: 07110111

ПИБ: 101088191

Надлежно министарство: Министарство привреде РС

Делатности јавног предузећа/друштва капитала су: Претежна делатност КЈП „Елан“ је:

* 3600 Сакупљање, пречишћавање и дистрибуција воде.

Осим наведене претежне делатности, Јавно предузеће „Елан“ се бави и другим делатностима, као што су:

* 3811 Сакупљање отпада који није опасан
* Одржавање чистоће у граду и насељеним местима у Општини, уређење и одржавање паркова, зелених и рекреационих површина,
* Одржавање улица, путева и других јавних површина у граду и другим насељеним местима,
* Пречишћавање и одвођење атмосферских и отпадних вода,
* 9603 Погребне и сродне делатности (уређење и одржавање гробља),
* 4311 Рушење објеката,
* 4120 Изградња стамбених и нестамбених зграда,
* 4291 Изградња хидротехничких објеката,
* 4322 Постављање водоводних, канализационих, грејних и климатизационих система,
* 4329 Остали инсталациони радови у грађевинарству,
* 4781 Трговина на мало храном, пићима и дуванским производима на тезгама и пијацама,
* 4782 Трговина на мало текстилом, одећом и обућом на тезгама и пијацама (одржавање пијаца: зелене, робне и сточне, и пружање услуга на њима),
* 4941 Друмски превоз терета,
* 5221 Услужне делатности у копненом саобраћају,
* 7732 Изнајмљивање и лизинг машина и опреме за грађевинарство,
* 8230 Организовање састанака и сајмова,
* 8110 Услуге одржавања објеката

КЈП „Елан“ врши и друге делатности које служе обављању претежне делатности, уколико за те делатности испуњава услове предвиђене законом.

Надзорни одбор КЈП „Елан“ је дана 29.11.2021. године усвојио Програм пословања a Скупштина општине Косјерић је дана 22.12.2021. године донела Закључак број 06-43/2021 којим је дата Сагласност на Програм пословања КЈП „Елан“ за 2022. годину.

**II ОБРАЗЛОЖЕЊЕ ПОСЛОВАЊА**

Водоснабдевање, као основна делатност предузећа, је било уредно.

Делатности сакупљање и одвоз отпада, комунална хигијена и погребне услуге су се одвијале по устаљеној динамици.

Делатност пијачних услуга је од јануара кренула са радом на реконструисаној зеленој и робној пијаци.

Значајније ангажовање механизације и запослених је уследило након обилних снежних падавина у месецу фебруару. Осим тога механизација је у месецу марту била ангажована и на насипању сеоских путева.

**III ОБРАЗЛОЖЕЊЕ ОБРАЗАЦА**

**1. БИЛАНС УСПЕХА**

За период од 01.01. до 30.09.2022. године предузеће је планирало добит у износу од 499.754 динара. Остварена је добит од 2.850.466 динара. Укупно остварени приходи су за 6% виши од планираних и расходи су за 3% виши од планираних.

Приход од водовода и канализације је за 1% виши од планираног, приход од изношења смећа је на нивоу планираног, приход од комуналне хигијене је за 10% виши од планираног. Приход од одржавања спортских објеката је на нивоу планираног. Приход од пијачних услуга је виши за 72% од планираног, приход од погребних услуга је виши за 2% од планираног, приход од зимског одржавања је виши за 8%. Приход остварен на одржавању општинских путева и грађевинским радовима за 39% виши од планираног. Остали пословни приходи су 32% нижи од планираних.

Трошкови материјала су за 12% виши од планираних. Из категорије материјала веће одступање од планираног је при утрошку ауто гума где су трошкови из ове категорије виши за 47% од планираних, тошкови горива су виши за 34% од планираних, трошкови уља и мазива који су 49% виши од планираних и трошкови резервних делова су вишу за 64% од планираних.

Трошкови зарада, накнада зарада и остали лични расходи нижи су за 7% од планираних. Трошкови производних услуга су 15% нижи од планираних. Трошкови амортизације су на нивоу планираних. Нематеријални трошкови су нижи за 12% од планираних.

Остали расходи су виши од планираних пет пута из разлога што је износ спорних потраживања (нанаплаћена потраживања старија од годину дана) далеко виши од планираног нивоа.

**2. БИЛАНС СТАЊА**

Укупна актива и пасива су више за по 2%.

Веће одступање је на АОП 0015 Аванси за некретнине, постројења и опрему где је укњижен аванс за плаћене контејнере у износу од 420.000 динара. Против Добављача је покренута тужба услед неиспуњавања обавеза.

На АОП 032 Материјал, резервни делови, алат и ситан инвентар позиција је мања за 47% из разлога што није извршена набавка водоводног инсталационог материјала услед тешкоћа у уговарању цена за целу годину.

На АОП 0410 Нераспоређена добит текуће године позиција је значајно виша из разлога што је планирана добит од 499.754 динара а остварена је добит од 2.850.466 динара.

На АОП 0445 Обавезе према добављачима позиција је виша за 223%. Обавезе су плаћене у роковима по РИНО систему.

На АОП 0451 Обавезе по основу пореза на додату вредност су веће за 71% услед више фактурисаних прихода.

Предузеће је успевало да редовно измирује своје обавезе према добављачима, обавезе по основу ПДВ-а и зараде запосленима.

**3. ИЗВЕШТАЈ О ТОКОВИМА ГОТОВИНЕ**

Готовина на крају обрачунског периода је 56% виша од планиране.

Укупан прилив готовине је за 5% нижи од планираног док је укупан одлив готовине за 2 % виши од планираног.

**4. ТРОШКОВИ ЗАПОСЛЕНИХ**

Трошкови запослених су нижи на свим позицијама од планираних. Трошкови зарада су нижи за 6% из разлога што је број запослених мањи од планираног броја.

Накнаде физичким лицима по основу осталих уговора су исплаћене у износу који је 42% нижи од планираног. На овој позицији је планирано ангажовање лица са лиценцом за потребе прибављања Лиценце за обављање послова снабдевања водом за пиће системом јавног водовода, сакупљања и одвођења отпадних вода системом јавне канализације, старање о функционисању водних објеката и система, праћење стања водних објеката. Како је уговор склопљен у другом кварталу то је исплата по овој позицији нижа од планиране.

Трошкови дневница су 38% нижи од планираних. Трошкови за превоз запослених су нижи за 6% из разога што један број запослених није радио по основу коришћења одмора или боловања.

Отпремнина за одлазак у пензију је нижа за 7% услед нижег просека зарада од планираног.

Помоћ радницима и члановима њихових породица је нижа за 16% од планираног износа. Извршена је исплата помоћи свим радницима, у износу од по 41.800 динара, ради ублажавања неповољног материјалног положаја у складу са Посебним, колективним уговором за јавна предузећа у комуналној делатности на територији Републике Србије.

**5. ДИНАМИКА ЗАПОСЛЕНИХ**

Почетком 2022. године предузеће је у радном односу имало 32 запослена у сталном радном односу и 8 запослених у радном односу на одређено време (укупно 40 запослених).

У периоду од 01.01.2022 до 30.09.2022. године један запослени из радног односа на одређено време је отишао у старосну пензију и један запослени из сталног радног односа је отишао у превремену пензију. Запослени који је био у радном односу на одређено ради замене одсутног радника је прешао у стални радни однос и прибављена је сагласност за 4 радника за пријем у стални радни однос.

Број радника на дан 30.06.2021. године 36 запослена у сталном радном односу и 2 запослених у радном односу на одређено време (укупно 38 запослених).

**6. РАСПОН ПЛАНИРАНИХ И ИСПЛАЋЕНИХ ЗАРАДА**

Код пословодства реализована маса за зараде је у оквиру планиране.

Код запослених без пословодства дошло је до одступања на најнижој заради која је за 8% нижа од планиране и просечној заради која је виша за 2% од планираног износа.

Највиша појединачна зарада из категорије запослених без пословодства је за 17% више од планираног износа услед ангажовања једног запосленог са прековременим радом.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

КЈП „Елан“ не користи субвенције из буџета.

Са оснивачем су склопљени уговори за следеће делатности: Одржавање комуналне хигијене, Одржавање спортских објеката, Зимско одржавање, Превоз отпада сакупљеног на територији општине Косјерић на регионалну депонију Дубоко и остали грађевински радови по налогу оснивача (одржавање општинских путева у смислу насипања путева, чишћења канала, тарупирање и сл.).

Приход који је остварен из уговора са оснивачем је виши за 11% тј за 2.981.878 динара.

**8. СРЕДСТВА ЗА ПОСЕБНЕ НАМЕНЕ**

У првих шест месеци 2022.е године за репрезентацију је утрошено 13.162 динара што је што је 82% мање од планираног нивоа (план 75.000 динара).

Средства планирана за донације су 100.000 од чега је у првих девет месеци 2022. године утрошено 35.300 динара (35%).

Донета је одлука о додели донације Удружењу пензионера општине Косјерић као финансијска помоћ у обнови народних ношњи за певачку групу „Треће доба“ у износу од 15.000 динара, Друштву за церебралну парализу као вид помоћи при плаћању телефонских услуга и интернета у износу од 28.000 (7.000 динара квартално) и Добровољном ватрогасном друштву као помоћ у редовном пословању у износу од 6.300 динара .

За спортске активности је уплаћено 12.000 динара Атлетском клубу Косјерић као финансијска помоћ у реализацији меморијалне атлетске трке „Генерал Светомир Ђукић“.

За хуманитарне активности уплаћена су средства у износу од 8.400 динара као помоћ у набавци огрева за Снежану и Спасоја Пантелић.

**9. КРЕДИТНА ЗАДУЖЕНОСТ**

Предузеће је кредитно задужено по основу отплате новонабављене грађевинске машине Скип. Са банком Поштанска штедионица је склопљен уговор о кредиту на износ од 7 милиона динара. Рок отплате је 60 месеци. Датум доспећа прве рате је 08.05.2021. године а последње 08.04.2026. године. Месечни ануитети за отплату главнице износе 116.666,67 динара.

Са исплатом кредита по основу кога је била извршена набавка камиона кипера завршено је у мају 2022. године. Кредит је износо 38.057 ЕУР. Рок отплате је 36 месеци. Датум доспећа прве рате је 21.03.2019. године а последње 21.05.2022. године. Месечни ануитети за отплату главнице износе 1.055,59 еур а отплата је вршена у динарима по средњем курсу НБС на дан уплате кредита.

Предузеће је у првих девет месеци 2022. године редовно месечно измиривало обавезе по кредитима.

За период од 01.01. до 30.09.2022. године за отплату кредита плаћено је 1.831.311 динара (1.670.702 динара главница и 160.609 динара камата).

**10. ИЗВЕШТАЈ О ИНВЕСТИЦИЈАМА**

У периоду од 01.01. до 30.09.2022. године завршена је и исплаћена набавка путничког аутомобила Фиат добло вредности 1.899.900 динара без ПДВ-а, две фискалне касе за наплату пијачних услуга вредности 39.201 динар без ПДВ-а, рачунарска опрема вредности 117.417 динара без ПДВ-а и софтвер за Е фактуре вредности 75.000 динара.

Од планираних инвестиционих улагања редовно се измирују обавезе према банкама по кредитима.

Планирана а нереализована инвестиција је Реконструкција тезги на зеленој пијаци.

**11. ПОТРАЖИВАЊА, ОБАВЕЗЕ И СУДСКИ СПОРОВИ**

Укупан износ потраживања на дан 30.09.2022. године износи 48.011.024 динара а укупне обавезе износе 11.872.504 динара.

Предузеће има два судска спора. Један у коме је предузеће страна која је тужена а који се односи на захтев за накнаду штете, који у случају губитка солидарно сносе Оснивач општина Косјерић и КЈП „Елан“. У случају губитка спора обзиром на вредност (912.000 динара) спор би могао утицати на резултат пословања предузећа.

Други спор је где је предузеће страна која тужи добављача који је примио аванс а није испоручио уговорене контејнере. Вредност спора је 420.000 динара.

**IV ЗАКЉУЧНА РАЗМАТРАЊА И НАПОМЕНЕ**

Поматрани период карактерише нагли раст цена горива, грађевинског, водоводног материјала, ситног инвентара, резервних делова и свих других услуга. У циљу остварења услова за несметано функционисање и рад КЈП „Елан“ на принципу „поврата трошкова“ не угрожавајући приступачност комуналних услуга, уз договор са Оснивачем, предузеће је било принуђено да коригује поједине цене. Тако да је у првих 6 месеци 2022. године усвојено повећање цена погребних и пијачних услуга а од 1 јула су повећане цене воде, канализације и сакупљања и одвоза отпада.

**2. Назив предузећа:*ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ***

Седиште: Косјерић, Олге Грбић 5/II

Претежна делатност: 3530 Производња паре и климатизација

Матични број: 17496255

ПИБ: 101838788

Надлежно министарство: Министарство рударства и енергетике

Делатности јавног предузећа су:

* 3530 Производња паре и климатизација
* 3522 Дистрибуција гасовитих горива гасоводом

Годишњи програм пословања:

Годишњи Програм пословања ЈКП „Градска топлана“ Косјерић за 2022.годину усвојен на седници Скупштине општине Косјерић одржане дана 22.12.2021. године и заведен под бројем 06-43/2021 од 22.12.2021. године.

**II ОБРАЗЛОЖЕЊЕ ПОСЛОВАЊА**

У периоду од 01.01.-30.09.2022. године је у потпуности испуњена обавеза производње, дистрибуције и снабдевања свих купаца топлотном енергијом.

У месецу јануару текуће годинезамењен је мазут новим енергентом-природним гасом и исти је коришћен до краја извештајног периода као основни енергент за производњу топлотне енергије.

У извештајном периоду остварен је добитак у пословању у висини од 537.000,00 динара који је остварен због не планиране субвенције Оснивача у покрићу трошкова енергената (мазута и природног гаса) у висини од 8.800.000,00 динара. Уз напомену да је планирана субвенција од 1.250.000,00 динара повећана за седам пута, иако су проблеми наведени у претходном Извештају остали не решени и то:

* мали број корисника услуге грејања, који је недовољан да са ценом која је приступачна корисницима покрије трошкове производње;
* коришћење мазута као енергента у јануару 2022. године (55.000 kg х 96 дин/kg);
* раст цене електричне енергије у извештајном периоду за 65% почев од 01.01.2022. године, због пораста цене ел. енергије на тржишту;
* фиксни приходи у извештајном периоду и благог раста осталих расхода.

У циљу стабилизације финансијског пословања предузећа, крајем августа је упућен захтев Оснивачу за измену цена топлотне енергије по тарифним групама. Поменутим актом предложено је повећање цена топлотне енергије по јединици површине за 36,69 %. Након разматрања захтева Оснивач је закључком број 06-39/2022 од 22.08.2022. године дао сагласност на повећање цена топлотне енергије почев од 01.10.2022. године за 36,69% по јединици површине.

**III ОБРАЗЛОЖЕЊЕ ОБРАЗАЦА**

**1. БИЛАНС УСПЕХА**

Редован послови приход је 100%на нивоу планираног. До повећања укупног пословног прихода за 51%у односу на план дошло је због повећања субвенције оснивача за седам пута.

Што се тиче трошкова, дошло је до повећања трошкова за енергент (мазут пре свега) због енормног раста цене овог енергента који је коришћен у јануару текуће године. Трошак зарада је испод плана из разлога што није било повећања истих током године.

До раста трошкова у односу на план дошло је на позицији трошкова промета код банака као и расходи по основу камата код финансијскох расхода , сви остали расходи су на нивоу планираних и остварених у истом периоду претходне године.

**2. БИЛАНС СТАЊА**

Све позиције Биланса стања су у складу са планираним или уз незнатна одступања.

Потраживање по основу продаје је и даље велико тако да смањење потраживања и даље мора бити приоритет.

Веће су и обавезе из пословања и односе се на обавезе према испоручиоцима мазута, као и обавезе према Републичкој дирекцији за робне резерве.

**3. ИЗВЕШТАЈ О ТОКОВИМА ГОТОВИНЕ**

Већина позиција у токовима готовине из пословних активности су у складу са планираним и оствареним у истом периду претходне године.

**4. ТРОШКОВИ ЗАПОСЛЕНИХ**

Сви трошкови запослених су нижи од планираних и на нивоу су остварења из претходног периода.

**5. ДИНАМИКА ЗАПОСЛЕНИХ**

На крају периода укупан број запослених је 9 радника, као и на крају прошле године, како је и предвиђено Програмом пословања за 2022. годину.

**6. РАСПОН ПЛАНИРАНИХ И ИСПЛАЋЕНИХ ЗАРАДА**

У посматраном периоду најнижа исплаћена нето зарада је 43.554,00 динара, док је највиша исплаћена зарада за радно место директора предузећа и износи 79.967,00 динара. У односу на планиране зараде у извештајном периоду исте су ниже, а ниже су и у односу на просечне зараде у Републици Србији.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Усвојеним Програмом пословања за 2022. годину, планирана је субвенција Оснивача у износу од 1.250.000,00 динара, а пренета је у износу од 8.800.000 динара. Субвенција је искоришћења за плаћање доспелих обавеза за мазут из претходног периода, као и утрошену целокупну количину природног гаса у вредности од 6.660.117,00 динара.

**8. СРЕДСТВА ЗА ПОСЕБНЕ НАМЕНЕ**

Средства за посебне намене нису ни планиране Програмом пословања за 2022. годину, па није било ни утрошка истих.

**9. КРЕДИТНА ЗАДУЖЕНОСТ**

Предузеће нема кредитну задуженост код банака.

**10. ИЗВЕШТАЈ О ИНВЕСТИЦИЈАМА**

У извештајном периоду Предузеће није имало инвестицвионих активности осим текућег инвестициониг одржавања (две поправке главног котла и поправка топловода), што је покривено из текућих средстава Предузећа.

**11. ПОТРАЖИВАЊА, ОБАВЕЗЕ И СУДСКИ СПОРОВИ**

На крају овог извештајног периода укупна потраживања Предузећа су 8.994.371,00 динара, а укупне обавезе сз 35.864.776.,00 динара.

Подаци су веома забрињавањући, па је неопходно да се у сарадњи са Надзорним одбором и Оснивачем детаљније размотре могућности и активности за решавање нагомиланих проблема са којима се суочава Предузеће.

**IV ЗАКЉУЧНА РАЗМАТРАЊА И НАПОМЕНЕ**

Пословање предузећа у посматраном периоду је на нивоу пословања оствареног у истом периоду прошле године, ако изузмемо неупоредиво већу субвенцију Оснивача у односу на претходну годину.

Према Програму пословања за 2022. годину и даље остају основни проблеми у функционисању, а то су наплата потраживања, нереално висока цена мазута који је коришћен у јануару и који је оставио негативане финансијске последице у првом кварталу 2022. године, дотрајалост котлова и дистрибутивне мреже, као и неизмирене обавезе за мазут, како за ову, тако и претходнe грејнe сезонe.

Управо из разлога континуираног поскупљења мазута, који је у фебруару достигао цену од 126,83 дин/kg, активностима на конверзији енергента са мазута на природни гас реализованим у 2021. години обезбедили смо приступ 2,5 пута јефтинијем енергенту – природном гасу чиме су трошкови пословања значајно смањени у првом кварталу у односу на прошлу годину када је коришћен мазут.

У трећем кварталу реализовани су радови на уградњи дела опреме набављене прошле године. Замењена су два стара, дотрајала котла са два нова котла МИП „Ћуприја“ укупне инсталисане снаге од 8 MW, уграђен је нови гасни горионик са гасном рампом и ремонтован стари комбиновани горионик мазут/гас, уграђене су нове пумпе котловског круга, као и две нове циркулационе пумпе које ће снабдевати град топлотном енергијом од којих једна са фреквентном регулацијом број обртаја, уграђен је систем за третман воде у систему којим ћемо од ове грејне сезоне омекшавати и третирати воду у систему и на тај начин штитити опрему од муља и корозије, израђен је потпуно нови димњак на месту старог који је дејством корозије и продуката сагоревања мазута морао да се замени из безбедносних разлога.

Поред реализације поменутих радова у котларници, рађена је и санација кварова на топловодима. Највише кварова на мрежи било је на краку топловода у ул. Радише Петронијевића где је било неколико санација пукотина на магистралном топловоду. Како су рађене само санације постојећих пукотина, извесно је даље пуцање топловода у току грејне сезоне, поготово за време ниских температура. Овај крак топловода је више пута поменут у претходним извештајима као најчешћи узрок губитка воде из система, па је његова реконструкција апсолутни приоритет када је у питању дистрибутивна мрежа, поготово сада када се у систему налази вода чији третман изискује додатне трошкове за набавку хемијских једињења која користи у раду.

У посматраном кварталу донета је одлука о повећању цене топлотне енергије и то за 36,69%, а примена нових цена је од 01.10.2022. године.

**3. Назив предузећа: *ЈАВНО КОМУНАЛНО ПРЕДУЗЕЋE РЕГИОНАЛНИ ЦЕНТАР ЗА УПРАВЉАЊЕ ОТПАДОМ "ДУБОКО" УЖИЦЕ***

### ОСНОВНИ СТАТУСНИПОДАЦИ

Пословно име: ЈКП Регионални центар за управљање отпадом "Дубоко" Ужице

Седиште: Ужице, Дубоко бб

Претежна делатност: 3821 – третман и одлагањe отпада који није опасан

Матични број: 20104279

ПИБ: 104384299

Надлежно министарство: Министарство грађевинарства, саобраћаја и инфраструктуре, Министaрство заштите животне средине, Министарство привреде

Општине Ужице, Бајина Башта, Пожега, Ариље, Чајетина, Косјерић, Лучани и Ивањица су 13.10.2005. године закључили Уговор 10 број 352-55/2005 о оснивању, изградњи и коришћењу Регионалне санитарне депоније Дубоко, којим су, као оснивачи, регулисали међусобна права и обавезе везане за оснивање, изградњу, финансирање и експлоатацију Регионалне санитарне депоније Дубоко. Дана 24.10.2005. године на основу Анекса 1, наведеном уговору је као оснивач приступила и Општина Чачак.

На основу оснивачког уговора и одлука скупштина оснивача, а у складу са чланом 6. Уговора 10, основано је Јавно комунално предузеће Регионална санитарна депонија "Дубоко" са седиштем у Ужицу, које је код Агенције за привредне регистре регистровано решењем БД. 99234/2005, дана 01.12.2005. године. Управни одбор је на 62 седници, одржаној 13.09.2012. године, донео Одлуку број 62/9 о промени пословног имена које од тада гласи: Јавно комунално предузеће "Регионални центар за управљање отпадом Дубоко" Ужице што је евидентирано решењем АПР БД 140011/2012 од 05.11.2012. године.

Основна делатност Предузећа је управљање комуналним отпадом, сходно члану 3., став 1., тачка 4 Закона о комуналним делатностима. Предузеће обавља сакупљање комуналног отпада, његово одвожење, третман и безбедно одлагање, као и селекцију секундарних сировина и одржавање, њихово складиштење и третман.

Претежна делатност је 38 21 Третман и одлагање отпада који није опасан.

Предузеће може да обавља и делатности које законом, Оснивачким актом и Статутом нису утврђене као делатности од општег интереса, али под условом да се не доводи у питање стално, континуирано и квалитетно обављање делатности због које је основано. За обављање делатности које нису од општег интереса, предузеће је обавезно да организује посебну књиговодствену евиденцију о резултатима пословања.

Предузеће делатност обавља у складу са Оснивачким актом и Статутом, Законом о јавним предузећима и законским прописима који регулишу правни статус и делатност за коју је предузеће основано и регистровано.

Програм пословања ЈКП "Дубоко" Ужице за 2022. годину усвојен је одлуком Надзорног одбора број 15/3 од 06.12.2021. године. Решењем I број 023-190/21 од 3 28.12.2021. године Скупштина Града Ужица је дала сагласност на Програм пословања ЈКП "Дубоко" Ужице за 2022. годину. Решењем I број 023-87/22 од 30.06.2022. године Скупштина Града Ужица је дала сагласност на прву измену Програма пословања ЈКП "Дубоко" Ужице за 2022. годину.

### OБРАЗЛОЖЕЊЕПОСЛОВАЊА

**РЕАЛИЗАЦИЈА ОСНОВНЕ ДЕЛАТНОСТИ У ПРВИХ ДЕВЕТ МЕСЕЦИ 2022. ГОД.**

У Регионални центар за управљање отпадом "Дубоко" Ужице комунални отпад допрема се камионима ЈКП "Дубоко" Ужице из следећих локалних самоуправа: града Чачка и општина Ивањице, Пожеге, Бајине Баште, Лучана, Ариља и Чајетине. Комунални отпад из града Ужица сакупља и довози ЈКП "Биоктош" Ужице. Из општине Косјерић комунални отпад сакупља и довози ЈКП "Елан" Косјерић.

Неке од локалних самоуправа у систему Дубоко врше примарну селекцију отпада на местунастанка.

На основу Одлуке Управног одбора ЈКП "Дубоко" Ужице бр. 93/4 од 25.12.2015. године, ради се улазна контрола квалитета примарно селектованог отпада. У складу са тим, у првих девет месец 2022. године, признато је 1.900,60 тона, што је 47,97% од укупно пријављене количине примарно селектованог отпада која износи 3.961,82 тона. Због високог нивоа нечистоћа (зелени отпад, грађевински отпад, кухињски отпад, влага, пиљевина, земља, пепео и сл.) није признато као примарно селектовани отпад 794,82 тона из града Чачка, 1.095,60 тона из града Ужица, 144,46 тона из општине Бајина Башта и 26,34 тона из Ариља.

У првих девет месеци 2022. године у односу на исти период 2021. годину примљено је 89,87 тона мање комуналног отпада. У истом периоду третирано је 57,64 тона комуналног отпада више, а депоновано 1.309,82 тона више. У центру за секундарну селекцију отпада издвојено је 306,60 тона више секундарних сировина и лаке фракције. На даљи третман отпремљено је 294,75 тона више. У првих девет месеци 2021. години проценат селектованог отпада у односу на примљени био је 7,71%, а у истом периоду 2022. години 8,15%.

Процењена ангажована кубатура тела депоније на основу претходних геодетских мерења, пристиглих количина отпада и процењеног слегања тела депоније је око 655.000m³.

У оквиру пројекта прекограничне сарадње "Успостављање система управљања кабастим отпадом на територији градова Ужица и Тузле" (Bulky Waste Less), средства из ИПА фонда искоришћена су за набавку неопходне опреме (2 шредера за ситњење кабастог отпада, 40 контејнера за размештај по насељима два града). Паралелно са активностима техничког карактера, планиране су и реализоване активности везане за информативно промотивну кампању.

Постављање контејнера за кабасти отпад на територији града Ужица је почело 24. новембра 2021. године. Последњи викенд у месецу наранџасти контејнери се постављају на тачно одређеним локацијама које су усвојене одлуком Градског већа. Додатно, физичка лица могу лично, без накнаде да довезу кабасти отпад у ЈКП "Дубоко" Ужице. У 2022. години, за девет месеци је прикупљено 183,760 килограма кабастог отпада.

На основу вредносно израженог физичког обима рада, у извештајном периоду предузеће је остварило губитак у износу од 9.793.815 динара.

### БИЛАНСУСПЕХА

Пословни приходи реализовани су у мањем износу од планираних вредности. Наведене приходе чине приходи од депоновања, приходи од продаје селектованог отпада и остали пословни приходи (донације).

Приходи од депоновања у директној су вези са количином допремљеног отпада. Наведени приходи умањени су за вредност признатог примарно селектованог отпада. Приходи од продаје селектованог отпада остварени су у мањем износу од планираног због чињенице да се и даље већински допрема примарно неселектован отпад. Из таквог отпада много је теже издвојити квалитетне материјале прихватљиве за потенцијалне купце.

У извештајном периоду приходи од услуге шредеровања су реализована у знатно мањем износу од планираног, а није било ни планираних уплата оснивача за дуг из претходног периода па ни прихода по том основу.

Остали пословни приходи, који се односе на приходе од донација, реализовани су 47% од планираних за посматрани период што је утицало на мањи проценат остварења пословних прихода у односу на планиране.

Финансијски приходи односе се на камате за средства по виђењу и средства 8 орочена код банке као и камате наплаћене у извршним поступцима. Наведени приходи знатно су мањи од планираних због мање орочених средстава и смањених каматних стопа на орочена средства у овом периоду.

Остали приходи у највећем делу се односе на наплаћена отписана потраживања у претходној години.

Пословни расходи реализовани су у мањем износу од планираног. У највећој мери то је последица другачије динамике у реализацији набавки у односу на планирану.

Остали расходи се односе на трошкове пореза на приход од продаје секунадарних сировина.

И поред чињенице да је приликом фактурисања у првих девет месеци 2022. године примењена нова цена за основну услугу и да су пословни расходи реализовани у мањем износу од планираних предузеће је остварило губитак у износу од 9.793.815 динара. Један од главних разлога исказивања већег губитка од планираног је раст цене енергената (нафта, електрична енергија) на светском тржишту, изазваног ратом у Украјини.

### БИЛАНССТАЊА

Уписани а неуплаћени капитал и стална имовина (класа 1) реализовани су у знатно мањем износу од планираног због померања рокова за реализацију радова на стабилизацији и проширењу тела депоније као и другачије динамике у реализацији набавки у односу на планирану.

Краткорочна потраживања реализована су у већем износу од планираног највећим делом због кашњења у измирењу обавеза купаца по основу испостављених фактура.

Обавезе према добављачима су знатно мање од планираних због касније реализације планираних набавки.

### ИЗВЕШТАЈ О ТОКОВИМАГОТОВИНЕ

Одлив готовине из активности инвестирања и прилив готовине из активности финансирања знатно одступају од планираних због померања рокова за реализацију радова на стабилизацији и проширењу тела депоније. Наведене чињенице утицале су и на мање исказану готовину у односу на планирану на крају обрачунског периода.

### ТРОШКОВИЗАПОСЛЕНИХ

Трошкови запослених су реализовани у оквиру планираних вредности. Одступање у односу на план постоји код броја ангажованих ученика у дуалном образовању (планирано ангажовање три лица, а реализовано пет лица). Реализација планираних накнада по овом основу не прелази планирану вредност на годишњем нивоу.

Такође, одступање у односу план постоји у броју ангажовања социјално угрожених категорија запослених по основу конкурса за јавне радове, које финансира Национална служба за запошљавање као и у износу накнаде по уговору о привременим и повременим пословима. Национална служба за запошљавање је у 2022. години расписала јавни конкурс у циљу радног ангажовања незапослених лица и незапослених особа са инвалидитетом. ЈКП "Дубокo" Ужице је у извештајном периоду на овај начин ангажовало 6 лица (планирано 5 лица) на период до 4 месеца.

### ДИНАМИКАЗАПОСЛЕНИХ

Укупан број запослених у ЈКП "Дубоко" Ужице на дан 30.09.2022. године је 89 од чега на неодређено време 80 запослених, а 9 запослених на одређено време.

### РАСПОН ПАНИРАНИХ И ИСПЛАЋЕНИХ ЗАРАДА

Зараде запослених у трећем кварталу 2022. године исплаћиване су у складу са Правилником о раду, Законом о раду (Сл.гл.РС број 24, 61/05, 54/09, 32/13 и 75/14), Законом о буџетском систему (Сл.гл. РС број 54/09, 73/10, 101/10, 93/12, 62/13, 63/13, 108/13, 142/14, 68/15, 103/15 и 99/16) и другим законима који уређују ову област и усвојеним Програмом пословања ЈКП "Дубоко" Ужице за 2022. годину.

### СУБВЕНЦИЈЕ И ОСТАЛИ ПРИХОДИ ИЗ БУЏЕТА

Субвенције и остали приходи из буџета нису планирани у 2022. години.

### СРЕДСТВА ЗА ПОСЕБНЕНАМЕНЕ

Планирани и реализовани износ средстава за посебне намене затрећи квартал 2022. године:

* Хуманитарне активности (планирано 117.000 дин., реализовано45.000 дин.)
* Репрезентација (планирано 375.000 дин., реализовано 182.031 дин.)
* Реклама и пропаганда ( планирано 435.000 дин., реализовано 305.380 дин.)

### ИЗВЕШТАЈ ОИНВЕСТИЦИЈАМА

У извештајном периоду реализовано су следеће инвестиције:

- Набавка санитарног компактор за сабијање отпада у износу од 32.797.000 динара,

- Набавка шест аброл контејнера од 32 m3 у износу од 5.172.000 динара,

- Набавка расипача соли у износу од 151.833 динара,

- Набавка утоваривача – телехендлера у износу од 15.485.699 динара,

- Набавка две приколице за транспорт аброл контејнера износу од 6.878.000 динара,

- Завршена је изградња Едукативног центра – Сеница,

- Завршена је легализација (озакоњење) објекта административна (пословна) зграда,

- Расписана је набавка за 7 аброл контејнера.

Крајем 2021. године потписан је уговор са ЕБРД и Министарством за заштиту животне средине за стабилизацију и проширење тела депоније, модернизацију центра за селекцију, набавка транспотних средстава (камиона, приколица и контејнера), изградња постројења за механичко биолошки третман и изградња постројења за пречишћавање процедних депонијских вода. У току је процедура за избор консултанта који ће пратити реализацију Уговора.

### КРЕДИТНАЗАДУЖЕНОСТ

ЈКП "Дубоко" Ужице није кредитно задужено.

### ПОТРАЖИВАЊА, ОБАВЕЗЕ И СУДСКИ СПОРОВИ

Потраживања предузећа се састоје из редовних потраживања и потраживања у извршном поступку.

Редовна потраживања која се састоје од:

- потраживања за услугу депоновања од јавних комуналних предузећа и буџета локалних самоуправа оснивача

- потраживања за услугу депоновања од осталих правних лица

- потраживања од купаца селектованог отпада

- потраживања од оснивача по основу инвестиција, депоновања и отплате кредита ЕБРД Потраживања у извршном поступку која се састоје од:

- потраживања за услугу депоновања правним лицима на територији Града Ужица - потраживања за услуге депоновања физичким лицима на територији Града Ужица (СОН)

За део потраживања која нису наплаћена у уговореном року уговорено је плаћање на рате.

Обавезе према добављачима се измирују у законски предвиђеном року.

У извештајном периоду у току су следећи спорови од значаја за предузеће:

- Накнада штете због неизвршења уговорне обавезе од стране једног од оснивача

предузећа. У току је поступак по жалби тужене на првостепену пресуду којом је

усвојен тужбени захтев ЈКП "Дубоко" Ужице.

- Утврђивање накнаде за административно пренету непокретност по предлогу

ЈКП "Дубоко" Ужице и Града Ужица. У току је поступак по жалби Града Ужица

као предлагача на решење којим је утврђена висина накнаде.

- Управни спор по тужби ЈКП "Дубоко" Ужице за поништај решења о одбијању

захтева за рефакцију плаћење акцизе на деривате нафте и биогорива.

**III ЗАКЉУЧНА РАЗМАТРАЊА И НАПОМЕНЕ**

И поред исказаног губитка, у извештајном периоду није било поремећаја у такућој ликвидности. Један од главних разлога исказивања већег губитка од планираног је раст цене енергента (нафта, ел. енергија) на светском тржишту изазваног ратом у Украјини.

У посматраном периоду предузеће је имало отежане могућности организације рада због одсуства запослених по основу боловања. И поред тога није било поремећаја у технолошком процесу рада.

**ЗБИРНИ ПРИКАЗ**

ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. – 30.09.2022. ГОДИНЕ (ТАБЕЛЕ 1 И 2)

|  |  |  |  |  |  |  |
| --- | --- | --- | --- | --- | --- | --- |
| Табела 1.  у 000 динара | | | | | | |
| Ред. бр. | Јавно предузеће/друштво капитала | Укупни приходи | | Укупни расходи | | Нето резултат |
| План | Реализација | План | Реализација | Реализација |
| 1 | ЈКП''Дубоко'' Ужице | 293,269 | 224,763 | 300,403 | 234,557 | -9,794 |
| 2 | ЈКП''Градска топлана'' Косјерић | 17,910 | 27,019 | 24,460 | 26,482 | 537 |
| 3 | КЈП "Елан" Косјерић | 61,062 | 65,016 | 60,562 | 62,166 | 2,850 |
|  | **УКУПНО** | **372,241** | **316,798** | **385,425** | **323,205** | **-6,407** |

|  |  |  |  |  |  |  |  |
| --- | --- | --- | --- | --- | --- | --- | --- |
| Табела 2.  у 000 динара | | | | | | | |
| Ред. бр. | Јавно предузеће/друштво капитала | Број запослених | | Средства за зараде (Бруто I) | | Субвенције | Кредитна задуженост |
| План | Реализација | План | Реализација | План | Стање на дан 30.09.2022. |
| 1 | ЈКП''Дубоко'' Ужице | 101 | 89 | 79,939 | 73.408 | 0 | 0 |
| 2 | ЈКП''Градска топлана'' Косјерић | 9 | 9 | 6,211 | 5,453 | 8,800 | 0 |
| 3 | КЈП"Елан" Косјерић | 41 | 38 | 29,776 | 27,993 | 0 | 5,017 |
|  | **УКУПНО** | **151** | **136** | **115,926** | **106,854** | **8,800** | **5,017** |

Из наведеног табеларног приказа (табела 1) може се констатовати да јавна предузећа чији је оснивач општина Косјерић осим ЈКП „Дубоко“ у првих девет месеци 2022. године послују са добитком.

У табели бр.2број запослених радника у ЈКП „Градска топлана“је исти у односу на план за наведени период, а код КЈП „Елан“ мањи за 3 радника, односно код ЈКП „Дубоко“ мањи за 12 радника.Средства за зараде су исплаћена у складу са планским категоријама и није дошло до прекорачења истих за посматрани временски период.

Обрадио:

Дејан Павловић